นายกฯ หอบคณะบินสงขลา ขับเคลื่อนไทยแลนด์ 4.0 ภาคใต้ ช่วยเหลือเอสเอ็มอี
นายกฯ นำคณะลง จ.สงขลา ไปปาฐกถาพิเศษ เรื่อง การขับเคลื่อน Thailand 4.0 ในภาคใต้ ณ มหาวิทยาลัยสงขลานครินทร์ ก่อนที่จะไปตลาดเกษตรเพื่อบรรยายและมอบทุนให้ผู้ประกอบการวิสาหกิจขนาดกลางและขนาดย่อม ตามนโยบาย การช่วยเหลือเอสเอ็มอีของรัฐบาล,เมื่อเวลา 07.00 น. วันที่ 24 พ.ค. ที่กองการบิน ศูนย์การเคลื่อนย้ายกองทัพบก พล.อ.ประยุทธ์ จันทร์โอชา นายกรัฐมนตรี พร้อมคณะ ประกอบด้วย นางอรรชกา สีบุญเรือง รมว.วิทยาศาสตร์ นายสุวิทย์ เมษินทรีย์ รมต.ประจำสำนักนายกฯ นายสุธี มากบุญ รมช.มหาดไทย หม่อมหลวงปนัดดา ดิศกุล รมช.ศึกษาธิการ พล.อ.วิลาศ อรุณศรี เลขาธิการนายกรัฐมนตรี เดินทางไปยังท่าอากาศยานทหาร กองบิน 56 ต.โคกม่วง อ.คลองหอยโข่ง จ.สงขลา โดยเครื่องบิน Embraer บ.ท.135 เพื่อปาฐกถาพิเศษ เรื่อง การขับเคลื่อน Thailand 4.0 ในภาคใต้ ณ มหาวิทยาลัยสงขลานครินทร์ จังหวัดสงขลา ในเวลา 09.00 น. ที่ห้อง Conventions Hall ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ โดยมีผู้ว่าราชการจังหวัดสงขลา อธิการบดีมหาวิทยาลัยสงขลานครินทร์ ให้การต้อนรับ,นายกรัฐมนตรี กล่าวว่า รัฐบาลชุดนี้อาจถูกมองว่ามีผลงานน้อย แต่เพราะต้องแก้ปัญหาในเรื่องเหล่านี้อยู่หากทุกอย่างเรียบร้อยไม่มีปัญหาขัดแย้งทางการเมืองก็จะสามารถเดินหน้าไปได้อย่างยั่งยืนไม่ว่ารัฐบาลไหนจะเข้ามาก็สามารถดำเนินการต่อไปได้ โดยเฉพาะในด้านการศึกษานั้นสำคัญมากซึ่งรัชกาลที่10 ทรงให้ความสำคัญกับเรื่องนี้มากและสิ่งต่างๆเหล่านี้ก็ล้วนอยู่ภายใต้ศาสตร์พระราชามาโดยตลอด ซึ่งจะต้องเน้นให้นักเรียนสนใจเรียนในสาขาวิชาที่ยากเพื่อต่อยอดรองรับ 4.0 เช่น วิศวะ หรือที่เกี่ยวกับเทคโนโลยีในอนาคต,พล.อ.ประยุทธ์ กล่าวว่า ในส่วนการขับเคลื่อน Thailand 4.0 ภาคใต้นั้นมีแผนงานจากโครงการพัฒนาสามเหลี่ยมเศรษฐกิจ หรือIM-TGT ไทย มาเลเซีย และอินโดนีเซียรองรับอยู่แล้ว แต่ภาคใต้มีความแตกต่างจากที่อื่นเพราะยังมีปัญหาด้านความมั่นคงซึ่งจะต้องเร่งแก้ไข และจะต้องแก้ปัญหาภายในของเราไม่จะให้องค์กรต่างชาติเข้ามาแก้ไม่ได้,ทั้งนี้หลังการปาฐกถาพิเศษนายกรัฐมนตรีได้ลงมาพบปะกับนักเรียนและให้นักเรียนร่วมกันถ่ายเซลฟีและพูดทักทายอย่างเป็นกันเองเพื่อสร้างแรงบันดาลใจในด้านการศึกษา สร้างรอยยิ้มให้กับนักเรียน และมีบางคนที่รูปร่างอ้วนนายกรัฐมนตรีก็พูดในเชิงหยอกล้อให้ไปลดความอ้วนเพราะเดี่ยวจะไม่หล่อ,จากนั้นนายกรัฐมนตรี เยี่ยมชมนิทรรศการ ม.อ. รวมพลังขับเคลื่อน Thailand 4.0 บริเวณโถงหน้าห้อง Conventions Hall ศูนย์ประชุมนานาชาติฉลองสิริราชสมบัติครบ ๖๐ ปี,เวลา 13.00 น. นายกรัฐมนตรี เดินทางไปยังตลาดเกษตร มหาวิทยาลัยสงขลานครินทร์ จ.สงขลา เพื่อรับบรรยายสรุปความเป็นมาของตลาดเกษตร และเยี่ยมชมตลาดเกษตร มหาวิทยาลัยสงขลานครินทร์ ก่อนมอบเงินทุนให้แก่ผู้ประกอบการวิสาหกิจขนาดกลางและขนาดย่อมที่ได้รับอนุมัติความช่วยเหลือทางด้านการเงินจาก 1. กองทุนส่งเสริมวิสาหกิจขนาดกลางและขนาดย่อม ในโครงการเงินทุนพลิกฟื้นวิสาหกิจขนาดย่อม 2. กองทุนส่งเสริมวิสาหกิจขนาดกลางและขนาดย่อม ในการดำเนินการตามมาตรการฟื้นฟูวิสาหกิจขนาดกลางและขนาดย่อม 3. สินเชื่อฟื้นฟู SMEs จาก อุทกภัยภาคใต้ ปี 2560(4) สินเชื่อ SMEs Transformation Loan 5. กองทุนพัฒนาเอสเอ็มอี ตามแนวประชารัฐ,จากนั้นพบกลุ่มผู้ประกอบการการอุตสาหกรรม และมอบนโยบาย เรื่อง การช่วยเหลือเอสเอ็มอีของรัฐบาล และเดินทางกลับถึงกรุงเทพมหานคร ในเวลา 18.00 น.
นายกฯนำคณะลง จ.สงขลา ไปปาฐกถาพิเศษ เรื่อง การขับเคลื่อน Thailand 4.0 ในภาคใต้ ณ มหาวิทยาลัยสงขลานครินทร์ ก่อนที่จะไปตลาดเกษตรเพื่อบรรยายและมอบทุนให้ผู้ประกอบการวิสาหกิจขนาดกลางและขนาดย่อม ตามนโยบายการช่วยเหลือเอสเอ็มอี
ประยุทธ์ จันทร์โอชา,นายกรัฐมนตรี,ปาฐกถาพิเศษ,การขับเคลื่อน Thailand 4.0,มหาวิทยาลัยสงขลานครินทร์